**ADMITEREA 2018 – sesiunea septembrie**

 **Înscrierile pentru admiterea 2018 se fac la secretariatul facultăţii sala C107 între orele 9.00-16.00, iar sâmbăta între orele 9.00-12.00.**

**CALENDARUL ADMITERII**

**3 – 15 septembrie** - înscrierea candidaţilor

**LICENȚĂ 17 septembrie, ora 9.00** - **\***proba de competenţă lingvistică, eliminatorie, notată cu admis /respins, pentru studiile universitare **organizate într-o limbă străină** (**fizică medicală în engleză**)

**MASTER 17 septembrie, ora 9.00 - proba de concurs – proba orală**

17septembrie - afişarea rezultatelor preliminare şi verificarea opţiunii candidaţilor

17 septembrie - depunerea şi rezolvarea contestaţiilor

**18 septembrie – 21septembrie** - confirmarea locurilor obţinute prin concurs (etapa I şi II )

 etapa I – 18 septembrie - 20 septembrie confirmarea locurilor bugetate și cu taxă

 etapa II -20 septembrie - 21 septembrie confirmarea locurilor bugetate și cu taxă în urma redistribuirii

**21 septembrie - afişarea rezultatelor finale**

**TAXE DE ADMITERE**

În cadrul concursului de admitere se percep următoarele taxe:

* + *Taxa de înscriere la concursul de admitere - 150 RON*
	+ *Taxa de înmatriculare - 100 RON*
	+ *Taxă procesare dosar*

*(pentru candidaţi cu studii anterioare efectuate în străinătate)- 150 Euro*

**Candidaţii** care se înscriu la **mai multe domenii de licenţă sau la mai multe programe de master** din cadrul **Facultatii de Ştiinţe plătesc o singură taxă de înscriere** şi **vor completa o singură cerere de înscriere** prin notarea opţiunilor din oferta educaţională.

Candidaţii care se înscriu la mai multe facultăţi vor plăti integral taxa de înscriere pentru fiecare facultate, conform metodologiilor proprii.

**Beneficiază de scutiri de taxe de înscriere** la concursul de admitere următoarele categorii de candidaţi cu vârsta până în **25 de ani**:

* orfanii;
* cei aflaţi în centrele de plasament sau case de tip familial;
* cei care ai au cel puţin un părinte angajat sau pensionat al Universităţii din Oradea;
* cei care au cel puţin un părinte personal didactic sau personal didactic auxiliar aflat în activitate sau pensionat (în conformitate cu Legea Educaţiei Naţionale, art. 277 );
* cei care au obţinut în perioada studiilor liceale premii/distincţii la olimpiadele şcolare şi/sau la alte concursuri naţionale sau internaţionale.

**Candidaţii pot solicita scutirea de la plata taxei de înscriere prin cerere însoțită de** unul din următoarele documente:

* copii după certificate de deces a părintelui/ale părinţilor;
* adeverinţe de la Centrele de plasament sau case de tip familial;
* adeverinţe din care să rezulte calitatea de personal didactic sau didactic auxiliar aflat în activitate sau pensionat a susţinătorilor legali;
* adeverinţe din care să rezulte calitatea de personal încadrat în Universitatea din Oradea aflat în activitate sau pensionat a susţinătorilor legali;
* documente care să ateste obţinerea în perioada studiilor liceale a distincţiilor la olimpiadele şcolare şi/sau la alte concursuri naţionale sau internaţionale.

**Aprobarea scutirii de la plata taxei de înscriere se face de către comisia de admitere a facultăţii.**

**Criterii de admitere 2018 – studii universitare de licență**

|  |  |  |
| --- | --- | --- |
| **Specializarea** | Nr. Credite/Durata de scolarizare | **Criterii de admitere** |
| **Biologie****Chimie****Fizică medicală****Fizică medicală (în limba engleză)** | 180/6 semestre | **Diploma de bacalaureat** **Media de admitere:*****La alegere**** **media generală la bacalaureat;**
* **nota la proba E.c.** din cadrul examenului de bacalaureat;
* **nota la proba E.d**. din cadrul examenului de bacalaureat.
 |
| **Informatică****Matematică** | 180/6 semestre | **Diploma de bacalaureat** **Media de admitere:*****La alegere**** **media generală la bacalaureat;**

 **nota** la **Matematică** din cadrul examenului de bacalaureat**;** * **nota** la **Informatică** din cadrul examenului de bacalaureat**.**
 |

 Candidaţii care au obţinut în perioada studiilor liceale distincţii (premiile I, II III, menţiune) la **olimpiadele şcolare internaţionale recunoscute de MENCS** **beneficiază de dreptul de a se înscrie, fără susţinerea concursului de admitere**, pe locuri finanţate de la buget, conform meodologiei proprii facultăţii.

***(1)*** *Sunt notaţi**cu* ***media generală de admitere 10*** *următorii candidaţi:*

 a). Absolvenţii cu diplomă de bacaluareat care au cel puţin o participare la faza internaţională sau au obţinut cel puţin o distincţie (un premiu I, II, III, Menţiune sau Premiu Special) la faza naţională a Olimpiadelor şcolare de Chimie, Biologie, Ştiinţe, Fizică, Matematică sau Informatică sau Astronomie în clasele IX – XII.

 b). Absolvenţii cu diplomă de bacalaureat care au obţinut cel puţin un premiu I, II, III sau Menţiune sau Premiu Special la faza finală ale unor concursuri internaţionale.

***(2)*** *Sunt notati cu* ***nota 10 pentru 2/3 din media finală.***

***Media generală de admitere se calculează ca: 2/3 \* 10 + 1/3 \* (media generală la bacalaureat sau nota la bacalaureat la disciplina Matematică sau nota la bacalaureat la disciplina Informatică):***

a). Absolvenţii cu diplomă de bacalaureat care au cel puţin o participare la faza finală a Olimpiadelor şcolare naţionale de Chimie, Biologie, Ştiinţe, Fizică, Matematică sau Informatică sau Astronomie în clasele IX-XII sau cei care au obţinut cel puţin un premiu I, II, III sau menţiune sau premiu special la faza judeţeană a Olimpiadelor şcolare naţionale de Informatică, Matematică sau Astronomie în clasele IX-XII.

b). Absolvenţii cu diplomă de bacalaureat care au obţinut cel puţin un premiu I, II sau III, menţiune sau premiu special la fazele finale ale concursurilor „Gheorghe Nadiu”, „Gheorghe Ţiţeica”, „Traian Lalescu”, „Marian Ţarină”, „Grigore Moisil”, „Gheorghe Mihoc”, „Radu Miron”, „Gheorghe Lazăr”, „Nicolae Păun”, „Tiberiu Popoviciu”, „Al. Myller”, „Adolf Haimovici”, „InfoMatrix”, „Arhimede”.

**DEPARTAJAREA.**

In eventualitatea existenţei mai multor candidati cu medii de admitere egale, **departajarea** se va face pe baza notei de la **proba scrisă diferenţiată în funcţie de filieră, profil şi specializare, E.c,** din cadrul examenului de bacalaureat.

**ÎNSCRIEREA ŞI DESFĂŞURAREA CONCURSULUI DE ADMITERE PENTRU CANDIDAŢII**

**La cererea – tip de înscriere se anexează următoarele acte,** actele solicitate vor fi depuse într-un dosar plic:

**A. Candidaţi români sau din state membre ale Uniunii Europene, ai statelor aparţinând Spaţiului Economic European şi ai Confederaţiei Elveţiene care au diplomă de bacalaureat obţinută în România:**

* Diploma de licenţă sau diploma echivalentă cu aceasta (în original sau copie simplă, certificată cu originalul de instituţia unde este depus originalul documentului, însoţită de adeverinţa doveditoare a depunerii originalului la instituţia respectivă – în cazul în care candidatul are depus originalul la o altă instituţie) sau, în cazul absolvenţilor promoţiei 2018, adeverinţa eliberată de către instituţia de învăţământ superior (în aceleaşi condiţii ca şi diploma de licenţă);
* Diploma de bacalaureat sau diploma echivalentă cu aceasta (în original sau copie simplă, certificată cu originalul de instituţia unde este depus originalul documentului, însoţită de adeverinţa doveditoare a depunerii originalului la instituţia respectivă – în cazul în care candidatul are depus originalul la o altă instituţie) sau, în cazul liceelor la care nu s-au eliberat diplomele pentru promoţia 2018, adeverinţa eliberată de către instituţia de învăţământ (în aceleaşi condiţii ca şi diploma de bacalaureat);
* Certificatul de naştere în copie simplă (candidatul trebuie să prezinte documentul în original pentru certificare în acest caz) ;
* Certificat de căsătorie în copie simplă (candidatul trebuie să prezinte documentul în original pentru certificare în acest caz) - dacă este cazul;
* Adeverinţa medicală tip, eliberată de medicul de familie, din care să rezulte că este apt pentru facultatea la care candidează;
* 2 fotografii tip buletin;
* Carte de identitate (original pentru conformitate) şi copie;
* Chitanţă / ordin de plată de achitare a taxei de înscriere sau dovada aprobării scutirii de taxă de înscriere.

 **Dosarele incomplete nu se preiau.**

**B. Candidaţi români sau din state membre ale Uniunii Europene, ai statelor aparţinând Spaţiului Economic European şi ai Confederaţiei Elveţiene care au diplomă de bacalaureat obţinută în afara României:**

* Atestatul de recunoaştere a studiilor liceale, eliberat de Ministerul Educaţiei Naţionale;
* Diploma de bacalaureat în original şi traducere legalizată în limba română;
* Certificat de competenţă lingvistică pentru limba română (în cazul înscrierii la programe de studii cu predare în limba română);
* Certificat de naştere în copie şi traducere legalizată în limba română;
* Certificat de căsătorie în copie şi traducere legalizată în limba română (dacă numele aplicantului s-a schimbat după căsătorie) – dacă este cazul;
* Certificat medical din care să rezulte că este apt pentru facultatea la care candidează;
* Patru poze tip paşaport;
* Copie paşaport sau C.I (se va prezenta şi originalul pentru conformitate);
* Chitanţă / ordin de plată de achitare a taxei de înscriere.
* **Dosarele incomplete nu se preiau.**

 **Admiterea se face strict în ordinea descrescândă a mediilor obţinute de candidaţi**, în limita numărului de locuri stabilit prin cifra de şcolarizare pentru fiecare program de studii din cadrul facultăţii şi în funcţie de criteriile de departajare. Media de admitere **nu poate fi mai mică decât 5 (cinci).**

**C. Absolvenţi de licee situate în mediul rural pe locurile subvenţionate de la buget alocate în condiţiile legii**

Candidatul va depune dosarul la facultate, iar pe fişa de înscriere va bifa opţiunea „candidat absolvent al unui liceu situat în mediul rural”.

În prima fază, candidaţii participă la concursul de admitere la nivel de facultate, conform metodologiei proprii de admitere a facultăţii, pe locurile subvenţionate de la buget sau pe locurile cu taxă scoase la concurs. Comisia de admitere a facultăţii transmite rezultatul obţinut de candidaţi comisiei centrale de admitere.

În faza a doua participă doar candidaţii care au fost declaraţi admişi la nivel de facultate (statut de „admis fără taxă” sau „admis cu taxă”).

După finalizarea admiterii la toate facultăţile şi colectarea datelor, comisia centrală de admitere va întocmi o listă comună a acestor candidaţi, în ordinea descrescătoare a mediilor obţinute la admitere. În limita locurilor bugetate special alocate, candidaţii primesc statutul final de „admis fără taxă pe locurile subvenţionate de la buget, special alocate candidaţilor care provin de la licee din mediul rural”. În cazul în care candidatul nu obţine acest statut, el revine la statutul iniţial primit după concursul la nivel de facultate („admis fără taxă” sau „admis cu taxă”). Lista cuprinzând rezultatele admiterii va fi afişată pe pagina de web a universităţii.

**D. Candidaţii din etnia rromilor pe locurile subvenţionate de la buget alocate în condiţiile legii**

Candidatul va depune dosarul la facultate, va completa suplimentar o cerere tipizată pentru participare la concursul de admitere pe locurile subvenţionate de la buget alocate distinct candidaţilor din etnia rromilor şi va prezenta o recomandare scrisă din partea preşedintelui unei organizaţii civile, culturale sau politice a rromilor legal constituită, prin care se atestă apartenenţa candidatului la comunitatea rromilor (nu că este neapărat membru al respectivei organizaţii).

Termenul limită pentru depunerea dosarelor candidaţilor de etnie rromă este unic la nivel de universitate şi nu poate depăşi ultima zi de înscriere la programele care organizează probe de admitere. Acest termen va fi afişat pe site-ul universităţii şi pe site-urile facultăţilor.

În prima fază, candidaţii participă la concursul de admitere la nivel de facultate, conform metodologiei proprii de admitere a facultăţii, pe locurile subvenţionate de la buget sau pe locurile cu taxă scoase la concurs. Comisia de admitere a facultăţii transmite rezultatul obţinut de candidaţi comisiei centrale de admitere.

În faza a doua participă doar candidaţii care au fost declaraţi admişi la nivel de facultate (statut de „admis fără taxă” sau „admis cu taxă”). Astfel, după finalizarea admiterii la toate facultăţile şi centralizarea datelor, pe baza mediei obţinute la concursul de admitere la nivel de facultate, candidaţii participă, la nivel de universitate, la concursul pentru ocuparea locurilor subvenţionate de la buget, special destinate lor.

Comisia centrală de admitere va întocmi o listă comună în ordinea descrescătoare a mediilor la admitere iar, în limita locurilor bugetate special alocate, candidaţii primesc statutul final de „admis fără taxă pe locurile subvenţionate de la buget, special alocate” . În cazul în care candidatul nu obţine acest statut, el revine la statutul iniţial primit după concursul la nivel de facultate („admis fără taxă” sau „admis cu taxă”). Lista cuprinzând rezultatele admiterii va fi afişată pe pagina de web a universităţii.

**E. Dosarul de candidatură** **al cetățenilor din Republica Moldova** conține următoarele documente:

Cerere - formular de înscriere la Universitatea din Oradea (Anexa 1 - licență).

Copia certificatului de naștere;

Copia pașaportului, valabil cel puțin 6 luni de la începerea programului de studii pentru care optează candidatul - copie după primele 3 pagini;

Copie a cărții de identitate, inclusiv anexa cu indicarea domiciliului stabil;

Copia certificatului de căsătorie, dacă este cazul;

Copia diplomei de Bacalaureat sau echivalentă sau, dacă este cazul, adeverința (pentru absolvenți anului curent) de promovare a examenelor naționale de absolvire a învățământului liceal;

Copii ale foilor matricole pentru studiile liceale absolvite;

Copie recomandării ierarhilor sau acordul conducătorilor locali de culte, pentru candidații la admiterea în învățământul superior teologic, dacă este cazul;

Declarație pe proprie răspundere a candidatului că nu posedă buletin/carte de identitate românească;

Adeverința medicală tip din care să rezulte că este apt pentru facultatea la care candidează.

Certificat de absolvire a anului pregătitor/certificat de competență lingvistică în limba română, conform prevederilor art. 2 (dacă este cazul)

**F. Dosarul de candidatură pentru românii de pretutindeni din Bulgaria, Croația, Grecia, Israel, Ungaria și Diasporă** conține următoarele documente:

Cerere - formular de înscriere la Universitatea din Oradea (Anexa 1 – licență);

Copia a certificatului de naștere;

Copia pașaportului, valabil cel puțin 6 luni de la începerea programului de studii pentru care optează candidatul - copie după primele 3 pagini;

Copia certificatului de căsătorie;

Copie a cărții de identitate;

Declarație pe proprie răspundere, pe baza voinței liber exprimate, de asumare a identității culturale române, potrivit legislației în vigoare, conform Anexei nr. 3. Declarația se completează la sediul misiunilor diplomatice ale României din statele de reședință ale candidaților sau la sediul Ministerului pentru românii de pretutindeni din București.

Copia diplomei de bacalaureatsau echivalentă sau, dacă este cazul, adeverința (pentru absolvenți anului curent) de promovare a examenelor naționale de absolvire a învățământului liceal, inclusiv pentru absolvenți ai școlilor care desfășoară, pe teritoriul României, activități de învățământ corespunzătoare unui sistem educațional din altă țară acreditat Agenția Română de Asigurare a Calității în Învățământul Preuniversitar;

Copii ale foilor matricole pentru nivelul de învățământ;

Copia recomandării ierarhilor sau acordul conducătorilor locali de culte, pentru candidații la admiterea în învățământul superior teologic, dacă este cazul;

Declarație pe proprie răspundere a candidatului că nu posedă buletin/carte de identitate românească;

Adeverința medicală tip din care să rezulte că este apt pentru facultatea la care candidează;

Certificat de absolvire a anului pregătitor/certificat de competență lingvistică în limba română, conform prevederilor art. 2 (dacă este cazul).

Toate actele de mai sus care nu sunt emise în limba română vor fi însoțite de traducerea în limba română sau într-o limbă de circulație internațională.

**G. Dosarul de candidatură pentru românii de pretutindeni din Albania, Macedonia, Serbia, Ucraina** conține următoarele documente:

Cerere de înscriere, conform Anexei nr. 2 (maxim 3 opțiuni la alegerea programelor de studii)

Copia certificatului;

Copia pașaportului, valabil cel puțin 6 luni de la începerea programului de studii pentru care optează candidatul - copie după primele 3 pagini

Copie a cărții de identitate;

Copia certificatului de căsătorie;

Declarație pe proprie răspundere, pe baza voinței liber exprimate, de asumare a identității culturale române, potrivit legislației în vigoare, conform Anexei nr. 3. Declarația se completează la sediul misiunilor diplomatice ale României din statele de reședință ale candidaților sau la sediul Ministerului pentru românii de pretutindeni din București.

Copia diplomei de bacalaureatsau echivalentă sau, dacă este cazul, adeverința (pentru absolvenți anului curent) de promovare a examenelor naționale de absolvire a învățământului liceal, inclusiv pentru absolvenți ai școlilor care desfășoară, pe teritoriul României, activități de învățământ corespunzătoare unui sistem educațional din altă țară acreditat Agenția Română de Asigurare a Calității în Învățământul Preuniversitar;

Copii ale foilor matricole pentru nivelul de învățământ;

Copia recomandării ierarhilor sau acordul conducătorilor locali de culte, pentru candidații la admiterea în învățământul superior teologic, dacă este cazul;

Declarație pe proprie răspundere a candidatului că nu posedă buletin/carte de identitate românească;

Adeverința medicală tip din care să rezulte că este apt pentru facultatea la care candidează

Certificat de absolvire a anului pregătitor/certificat de competență lingvistică în limba română, conform prevederilor art. 2 (dacă este cazul)

Toate actele de mai sus care nu sunt emise în limba română vor fi însoțite de traducerea în limba română sau într-o limbă de circulație internațională.

**H. Confirmarea ocupării locului de către candidat se face prin:**

* achitarea taxei de înmatriculare la caseria universităţii sau la Banca Transilvania şi depunerea chitanţei/copiei ordinului de plată la secretariatul facultăţii;
* doar pentru studenţii cu taxă, plata tranşei I a taxei de şcolarizare, la caseria universităţii sau la Banca Transilvania şi depunerea chitanţei/copiei ordinului de plată la secretariatul facultăţii;
* se acordă o reducere de 5% din taxa anuală de şcolarizare pentru candidaţii/studenţii care achită integral taxa anuală de şcolarizare până în data de 15 octombrie 2018;
* completarea cererii de înmatriculare la secretariatul facultăţii și semnarea contractului de școlarizare.